П Р О Т О К О Л    № 3
от заседание на
Комисията по анализ и отчитане степента на натовареност
на органите на съдебната власт 
към Висшия съдебен съвет

27 януари 2015 г.

Днес, 27 януари 2015 г., вторник, от 14.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС: експертният сътрудник към комисията: Румен Митев – главен експерт в отдел „САОД”, д-я „ИТСС”; техническият сътрудник към комисията Емилия Петкова – старши експерт в отдел „САОД”, д-я ИТСС”. 
С оглед по-нататъшно подпомагане на комисията в нейната дейност на заседанието присъства и служителят от администрацията на ВСС Галина Хаджиева – старши експерт в отдел „САОД”, д-я „ИТСС”.

1. ОТНОСНО: Извлечение от протокол № 2/13.01.2015 г., т. Д-14, на Комисията по предложенията и атестирането на Висшия съдебен съвет. /Отложена т. 2  от  заседанието на 20.01.2015 г./
Приложение: Доклад от Галина Хаджиева – ст.експерт статист.анализ, отдел „САОД”, д-я „ИТСС”, АВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Счита, че е налице възможност за преместване на един щат за съдия от Районен съд гр. Пирдоп в Софийски районен съд.
1.2. Приема доклада и приложената таблица за натовареността на съдиите от РС Пирдоп и СРС за периода 2011-2013 г., изготвени от отдел „Статистически анализ и обработка на данни”.
1.3. Изпраща решението, заедно с доклада и таблицата по т. 1.2., на Комисията по предложенията и атестирането, за сведение.

2. ОТНОСНО: Извлечение от протокол № 3/13.01.2015 г., т. Д-12, на Комисията по предложенията и атестирането на Висшия съдебен съвет относно процедура по преназначаване на магистрати по реда на чл. 194 от ЗСВ от Районен съд гр. Монтана в Софийски районен съд.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Отлага за следващото заседание, за когато отдел „САОД” да представи сравнителен анализ за натовареността на Районен съд Монтана и Софийски районен съд за последните три години, както и за натовареността на съдиите в посочените съдилища по критериите действителна натовареност и натовареност по щат спрямо натовареността на съдиите в останалите съдилища.

3. ОТНОСНО: Писмо изх. № 137/20.01.2015 г. от директора на НСлС и заместник на главния прокурор по разследването относно допусната явна техническа грешка в таблица „Броими показатели за следователите – следствени поръчки”. 

След констатиране на технически пропуск, допуснат при отпечатване на последния вариант на таблица „Броими показатели за следователите – следствени поръчки” и инкорпорирането й в текста на Правила за измерване на натовареността на прокуратурите и на индивидуалната натовареност на всеки прокурор и следовател, приети с решение на ВСС от 11.12.2014 г. /Правилата/, находяща се на стр. 14  - 16 от същите,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Да се коригира констатираният технически пропуск в раздел 1.1. и 1.2. на таблица „Броими показатели за следователите – следствени поръчки”, находяща се на стр. 14-16 от Правила за измерване на натовареността на прокуратурите и на индивидуалната натовареност на всеки прокурор и следовател, одобрени от ВСС с решение по т. 39.2., Протокол № 60 от заседание, проведено на 11.12.2014 г.
3.2. Да се изпратят писма до Главния прокурор и до директора на НСлС, към които да се приложи автентичен вариант на Правила за измерване на натовареността на прокуратурите и на индивидуалната натовареност на всеки прокурор и следовател, с точно изписани броими показатели за следователи – следствени поръчки – раздел 1.1. и 1.2.
3.3. Възлага на директора на дирекция „ИТСС” да публикува на Интернет страницата на ВСС /раздел „Вътрешни актове на ВСС”/ автентичен вариант на Правила за измерване на натовареността на прокуратурите и на индивидуалната натовареност на всеки прокурор и следовател, с точно изписани броими показатели за следователи – следствени поръчки – раздел 1.1. и 1.2.
3.4. Възлага на директора на дирекция „ИТСС” да публикува на Интернет страницата на ВСС /раздел „Доклади, декларации, анализи”/ Доклад за дейността на Работната подгрупа „Прокурори и следователи” към Работната група за изготвяне на средносрочна стратегия за човешките ресурси, сформирана към постоянната Комисия по анализ и отчитане степента на натовареност на органите на съдебната власт, за периода от декември 2012 г. до 30 ноември 2014 г., приет от ВСС с решение по т. 39.1., Протокол № 60/11.12.2014 г.

4. ОТНОСНО: Справки за индивидуалната натовареност на следователите в специализираните отдели на НСлС, следствените отдели на окръжните прокуратури, Софийска градска прокуратура и Специализирана прокуратура за четвъртото тримесечие на 2014 г. в изпълнение на решение на Комисията по протокол №  5/04.02.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение постъпилата информация и я предоставя на г-жа Елка Атанасова и г-н Румен Георгиев във връзка с изготвяне на анализ на натовареността на следователите и подготовката за Дискусионна кръгла маса за натовареността на следователите.

5. ОТНОСНО: Извлечение от протокол № 2/20.01.2015 г., т. 4, на Комисия „Публична комуникация” относно изпълнението на Плана за действие за изпълнение на Комуникационната политика на ВСС за периода 2014 г. – 2018 г. за второто полугодие на 2014 г. във връзка с изготвянето на шестмесечен доклад за прилагане към Плана.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник към комисията Красимира Василева за следващото заседание да подготви исканата от Комисия „Публична комуникация” информация за изпълнението на Плана за действие за изпълнение на Комуникационната политика на ВСС за периода 2014-2018 г. за второто полугодие на 2014 г., касаещи дейността на Комисията по натовареност.

6. ОТНОСНО: Статистика, представена от Агенция „TNS” за участие на съдиите в попълване на анкетни карти относно натовареността на съдилищата към 05.01.2015 г.
Приложение: Доклад от г-жа Галина Карагьозова – ръководител на проект на ВСС по НФМ и Обобщен и Междинен анализи на участието и събраните данни от изследване на натовареността на съдиите в България.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. Приема за сведение Обобщен и Междинен анализи за участието на съдиите и събраните данни към 05.01.2015 г., представени от г-жа Галина Карагьозова член на ВСС и ръководител на проект „Подкрепа за ВСС, свързана с изграждането на капацитет и подобряване на ефективността на съдебната система”, НФМ 2009-2014, във връзка с в провеждащото се изследване за натовареността на съдиите в България.
6.2. Да се изпратят индивидуални имейли до 280-те съдии, които са започнали попълване на анкетите, с покана да ги довършат.
6.3. Да се изпратят на хартиен носител анкети до наказателните съдии в окръжните съдилища и до апелативните съдилища, съобразно групите дела, за които видно от таблиците в междинния анализ е необходимо събиране на още информация. С изпращането на анкетите съдиите да бъдат поканени в 10-дневен срок да ги попълнят и изпратят на Комисията по натовареност с оглед окончателно финализиране на процеса по набиране на информация и пристъпване към анализ на данните. 

7. ОТНОСНО: Писмо от Министерство на финансите – дирекция „Икономическа и финансова политика” с приложени График и  Структура на Националната програма за реформи за 2015 г. , утвърдени от министъра на финансите г-н Владислав Горанов, за сведение и изпълнение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Приема за запознаване предоставените от Министерството на финансите График и Структура на Националната програма за реформи за 2015 г.
7.2. Възлага на експертния сътрудник към комисията Красимира Василева да направи преглед на Графика и Структурата на НПР за 2015 г. за мерки, касаещи дейността на Комисията по натовареност.

8. ОТНОСНО: Приложено писмо от министъра на правосъдието относно писмени предложения за изменения и допълнения в ЗСВ, НК и НПК, както и за определяне на представители за включване в междуведомствените работни групи по изменението на посочените нормативни актове /вх. № 04-00-014/22.01.2015 г. по регистъра на ВСС/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Приема за сведение писмото от министъра на правосъдието относно писмени предложения за изменения и допълнения в ЗСВ, НК и НПК.
8.2. Определя за участие от страна на Комисията по натовареност в евентуално сформирани междуведомствени работни групи:
- за изменения и допълнения в Наказателно-процесуалния кодекс - Калин Калпакчиев, Румен Боев и Румен Георгиев;
- за изменения и допълнения в Закона за съдебната власт - Галина Карагьозова и Юлиана Колева.
8.3. Изпраща решението на Комисия по правни въпроси, за сведение.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ